কীভাবে স্যালাইন খাওয়াবেন  এক প্যাকেট স্যালাইন আধা সের পানিতে গোলাবেন। অল্প  অল্প করে গোলাবেন না, এতে করে লবণের মাত্রা কম-বেশি হতে পারে এবং এর ফলে শিশুর মারাত্মক সমস্যা হতে পারে। প্রতিবার পায়খানার পর ওপরে উল্লিখিত পরিমাণ স্যালাইন দিন এবং তা ধীরে ধীরে দিতে হবে। যেমন এক বা দুই মিনিট পর পর। একবারে বেশি দিলে শিশু বমি করতে পারে এবং পায়খানাও বেড়ে যেতে পারে। ধীরে ধীরে দেওয়ার পরও যদি বমি করে তাহলে ১০ মিনিট অপেক্ষা করুন, পুনরায় আরও ধীরে ধীরে সমপরিমাণ স্যালাইন দিন।